1. “ Ek het ook gesê dat ons getransformeer het, net nie op taal van onderrig nie. Sy het gesê ons kan sê wat ons wil. Mense sien dit nie as transformasie nie.
2. Ek het ook gesê dat die onderwyser by Overvaal se moedertaal Afrikaans is en dat hulle hulleself beter kan uitdruk in Afrikaans, moedertaal onderrig bly die beste en ek wens alle kinders kan onderrig word in hulle moedertaal. Ek het gesê dat parallel medium werk in graad agt en nege maar sodra jy vakkie kies moet jy dubbel medium gaan. Die Direkteur het my gevra of het ons 'n studie gemaak van dubbel medium en ons kan kyk na Drie Riviere.
3. Sy het my gevra of ek dink daar is 'n behoefte deur Engelse leerders om Overvaal by te woon. Ek het geantwoord dit kan so wees.
4. Ek het dit aan hulle gestel dat Mnr. Botha van Phoenix gesê het hy kort leerders en dat hy my geskakel het in die verband.
6. Die Direkteur het aan my gevra hoe sal ek voel as die skool begin en Overvaal is op die voorblad van die koerante, wat gaan ek maak as daar massa aksie in die strate voor die skool is, as die MEC die skool besoek, as my gesin gedreig word.
7. Ek het ook gesê dat ek kan bedank waarop sy gesê het dat ek dit nie moet doen nie en 'n sterk leier moet wees.
1. “Me. Matlare vra my of ek toe gedink het oor die saak. Ek sê aan haar dat dit die heel beste vir Overvaal sal wees om 'n Afrikaanse skool te bly.
2. Sy sê dat ek hulle verkeerd verstaan. Ek sê nee, ek verstaan duidelik, hulle wil hê ek moet sê dat ek hulle sal ondersteun om 55 leerders te plaas. Ek sê dat hulle vir my die naamlys moet gee sodat ek dit met die beheerliggaam bespreek.
3. Sy sê ek moet die beheerliggaam uitlos waarop ek antwoord ek kan nie, my beheerliggaam is 'n aktiewe beheerliggaam wat oor sekere sake beheer vat en leiding gee en dat hulle my sal hof toe vat as ek teen beleid optree. Ek moet die saak met hulle bespreek.
4. Sy sê dat hulle van distrikskantoor sal bel om vir die ouers te sê dat hulle toegelaat word tot die skool. Ek het gesê dit kan nie gebeur nie. Ek moet eers met die beheerliggaam praat en hulle toestemming kry.
5. Sy sê toe dat ek die 28 leerders moes gevat het aan die begin en dat sy namens die departement 'n brief sou skryf aan die ouers van die Engelse leerders om te sê dat dit nie haalbaar is nie omdat die departement nie die nodige finansies en hulpbronne het om hulle by Overvaal te plaas nie. Die Direkteur het toe vir my 'n brief gegee en 'n naamlys.”